AlexejDobrolubov/national_council_slovak_2010 huggingface dataset:
49. schôdza NR SR - 4.deň - A. dopoludnia
Dátum: 2026-04-17
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Kolega, dostal za tvoj príspevok. Súhlasím a ja by som sa chcela venovať hlavne teda tomu predĺženiu obdobia volebného v Národnej rade. Prečítam jeden citát. Toto sú témy, ktoré SNS asi dáva preto, aby zaujala pozornosť. Takýmto témam sa treba venovať seriózne, nie tak, aby sme odkláňali pozornosť od kľúčových vecí. Toto tvrdí pani Kramplová, váš vlastný koaličný partner a minister školstva Tomáš Drucker. A akože k tomu asi ani úplne nebolo treba ďalší komentár, ale predsa chcem dodať, že podľa eurobarometra z roku 2024 z konca roka je až 62 % Slovákov nespokojných so stavom demokracie. To je nárast o 9 % bodov oproti jari toho istého roka. Parlamentu dôveruje len 32 % obyvateľov a tento pocit ohrozenia demokracie je najvýraznejší u mladých, vzdelaných a ľudí žijúcich v mestách. Keby to bolo naopak a všetci sú spokojní, tak možno by táto diskusia aj dávala zmysel. No, nedáva. A navyše až 61 % mladých Slovákov má pocit, že ich hlas v politike nič neznamená. Teda veľká časť novej generácie si kladie otázku, načo vlastne voliť. A vy teraz prídete a hovoríte, že poďme voliť ešte menej často. Úprimne, ja sa tiež SNS ani veľmi nečudujem, že prichádzate práve s takýmto návrhom. Keď sa človek pozerá na vaše percentá, na váš výkon a teda na to, čo sa vám tu podarilo presadiť, čo predvádzajú vaši ministri, tak je vám asi jasné, že predstava, že sa k moci dostanete znova na základe nejakej reálnej politickej súťaže a dôvery ľudí je asi dosť nereálna. V podstate si chcete pripraviť systém tak, aby, ak sa tam znovu náhodou dostanete, tak účet za vaše zlyhania, aby prichádzal čo najneskôr. Napríklad taký váš pán minister Taraba je taký obrovský úspech, že ho podľa aktuálnych pán poslanec Dostál
49. schôdza NR SR - 3.deň - B. popoludní
Dátum: 2026-04-16
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

76. Ďakujem za slovo. A ďakujem, Bea, za tvoj príspevok. Ja aj tým, že mám vyštudovanú európsku politiku, tak toto naozaj veľmi citlivo vnímam. Pomenovala si aj jeden zásadný paradox súčasnej slovenskej politiky, a to je ten, že vláda a verejnosť ťahajú v otázke EÚ úplne diametrálne opačným smerom. Vyše 80 % obyvateľov Slovenska považuje členstvo v EÚ za výhodné pre Slovensko. Dôvera v Úniu je na historickom maxime za posledných 15 rokov, viac ako priemer Európskej únie a takmer dvojnásobok dôveryhodnosti slovenskej vlády. Vyše 80 % ľudí považuje členstvo za výhodné, voľný pohyb osôb podporuje až 90 % obyvateľov. Ak by sa konalo referendum o členstve v EÚ, za zotrvanie by hlasovali tri štvrtiny oprávnených voličov, vrátane 68 % priaznivcov SMER-u a SNS a viac ako 80 % voličov HLAS-u. ===== 76. ... za výhodné, voľný pohyb osôb považuje až 90 % obyvateľov. Ak by sa konalo referendum o členstve v EÚ, za zotrvanie by hlasovali tri štvrtiny oprávnených voličov, vrátane 68 % priaznivcov SMER-u a SNS a viac ako 80 % voličov HLAS-u. Čo robí naša vláda namiesto toho? V závere roka ´24 odmietla finančnú zodpovednosť za spoločný úver, 90-miliardovú pôžičku Ukrajine, čím sa Robert Fico zaradil po boku Viktora Orbána a Andreja Babiša do klubu tzv. čiernych pasažierov. Ďalej, Ficova cesta do Moskvy odštartovala sériu rozhodnutí, ktoré dokazujú, že vláda Európsku úniu vníma možno ako nejaký vítaný bankomat a fackovacieho panáka na odlákanie pozornosti od vlastných zlyhaní. Vládni politici dnes nie sú schopní povedať nič pozitívne o tom, čo členstvo pre Slovensko znamená. Zaznieva len kritika. Pani europoslankyňa Judita Laššáková aktívne chodí po školách a hovorí žiakom o možnosti vystúpenia Slovenska z EÚ. Nie o výhodách členstva, ale o jeho ukončení, a to mladým ľuďom, ktorí EÚ považujú za svoj svet, za svoj prirodzený priestor, lebo sa do nej mnohí aj narodili. Ako naozaj je mi to strašne ľúto a cynickejší obraz súčasného SMER-u si len ťažko možno predstaviť. Ja sa len pýtam, koho teda reprezentujete?
46. schôdza NR SR - 6.deň - C. noc
Dátum: 2026-02-05
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Ďakujem za slovo. Ja doplním kolegov, lebo už, už to tu v podstate aj zaznelo, čo som ja pôvodne chcela povedať, ale naozaj, pán Richter, nie je vám to trápne a, a také neviem, hlúpe, vyťahovať tu nejaké čísla, ktoré absolútne nepopisujú tú realitu ktorú ľudia žijú. Všetkým nám to tu zabralo pár minút si vlastne vyhľadať čísla, ktoré vám to vyvrátia. Ja som napríklad našla pomerne novú analýzu od Konfederácie odborových zväzov, a oni vlastne vychádzajú aj, aj z európskych štatistík, ale aj o informácií s rodinných účtov a Štatistického úradu Slovenskej republiky, takže realita slovenských domácností, pán Richter, 47,4 % výdavkov slovenských domácností ide na základné prežitie, čo je bývanie, energia, potraviny, a je to tretí najhorší výsledok v EÚ. Krajiny s vyššími výdavkami na potraviny ako Slovensko majú potom podpriemerné výdavky na bývanie a Slovensko je jediné, kde sa vlastne kumuluje vysoká záťaž z obidvoch strán, čiže aj, aj potraviny aj energia a bývanie, čo si Slováci nemôžu dovoliť. 40 % ľudí je pod hranicou chudoby a nemôže si dovoliť jedno s mäsom alebo rastlinnou alternatívou každý druhý deň, je to najhorší výsledok v EÚ. A 13,2 % všetkých obyvateľov, nielen tých pod hranicou chudoby, ale celkovo na Slovensku si nemôže dovoliť mäsité jedno každý druhý deň, a je to tretie najhoršie číslo, predbehli nás Rumuni a Bulhari ako tu už bolo spomenuté. Dalo by sa pokračovať, ale teda, naozaj nerozumiem ako sa tu môžete postaviť a hovoriť o nejakej dobrej sociálnej politike, keď nič to nepotvrdzuje.
46. schôdza NR SR - 2.deň - B. popoludní
Dátum: 2026-01-28
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

44. Ďakujem za slovo a ďakujem, kolega Krúpa, za, za vaše vystúpenie. Ja by som chcela nadviazať na to okliešťovanie dialógu, pretože, a nedá mi to tu ešte raz nespomenúť, ja som to spomínala aj vo svojom vystúpení, vo štvrtok sa udial veľký študentský protest, kde študenti sa zmobilizovali, čo vieme, že sa deje už len, keď je situácia v krajinách naozaj, naozaj vážna, je to veľkým varovným signálom, keď sa občianska spoločnosť, študenti, naprieč spektrom spájajú a kritizujú, čo sa v krajine deje, a teda ich hlavným argumentom alebo teda to, čo tam zaznievalo aj v Žiline, aj v Martine, aj v Bratislave najviac, bolo, že sme pripravení s vami diskutovať, ak ste aj vy, neváhajte a ozvite sa nám, ukážte nám, že viete viesť kultivovaný a slušný dialóg, nielen monológ na vami stanovené témy a ukážte nám tak, že beriete študentov ako rovnocenných partnerov v dialógu o budúcnosti Slovenska. A, samozrejme, študenti tu v parlamente diskutovať nemôžu, diskutujú tu za nich ich zástupcovia, ktorých si zvolili, a takých je mnoho aj v rámci opozície naprieč poslaneckými klubmi. A toto okliešťovanie dialógu a diskusie v parlamente súvisí aj s týmto. Čiže vy okrem toho, že ste absolútne nijako, teda aspoň ja som nezachytila žiadne vyjadrenie zo strany koalície k týmto protestom, tak pokračujete v tom, čo tam tí študenti niekoľkokrát kritizovali hneď prvou, prvým návrhom, ktorý na prvej schôdzi prerokovávame, a to je obmedzovanie diskusie a vlastne ďalšia rana pre demokraciu. Takže ja naozaj vás prosím aj teda, kolegovia, ktorí tu ste, že či by ste toto mohli nejako okomentovať. Ďakujem.
46. schôdza NR SR - 2.deň - B. popoludní
Dátum: 2026-01-28
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

12. Ďakujem pekne. Ďakujem za faktické poznámky. Ďakujem aj teda, pán Radačovský, neviem či sa chystáte vstúpiť do PS alebo čo, bol to taký veľmi akože liberálny prejav a som veľmi rada, že teda sa stotožňujete s mojimi slovami, len teda som zvedavá, že či tak budete aj hlasovať. A ešte by som možno chcela doplniť, že ako je možné, že sú problémom nálepky, že je problémom rolák, a pamätám si, ako tu pán podpredseda Národnej rady obhajoval svojho syna, ktorý má vytetovaného mafiána, a teda obhajoval toto tetovanie, tak to akože iba, iba v kontexte aj toho etického kódexu, že či je toto v poriadku. A mrzí ma, že nikto vlastne iný z koaličných kolegov sa neprihlásil, a teda nijako, nijako sa nevyjadril. Budem rada, ak to možno urobíte neskôr na vystúpenia mojich kolegov a kolegýň. Áno, to je za mňa všetko. Ďakujem pekne.
43. schôdza NR SR - 13.deň - B. popoludní
Dátum: 2025-12-11
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Ďakujem za slovo. Ďakujem, kolegyňa, aj tebe za príspevok a ja sa vlastne tiež pýtam, že čo si z toho majú odniesť občania a občianky, teda dnes, že súdy nie sú kompetentné, lebo generálny prokurátor Maroš Žilinka napísal na svojej sociálnej sieti, že považuje tento pozmeňujúci návrh za škodlivý a vecne nenáležitý. Minister spravodlivosti tento návrh napriek tomu podporuje a tvrdí, že ide len o procesné pravidlo do budúcnosti, ktoré má umožniť súdu lepšie posudzovať dôveryhodnosť kajúcnikov. No tak neviem, keď je tu takýto konflikt, tak nieže by minister hovoril o tom, že to treba prepracovať, pozastaviť, viesť nejakú diskusiu, proste jednoducho sa to tu prehluší politickým záujmom a koalícia to v parlamente väčšinou odklepne, žiadna logika právneho štátu. Tu asi platí fakt už len logika moci. Ja rozmýšľam, že napríklad takým študentom práva odkazujete vlastne, že, že učte sa, študujte to, ale zapamätajte si, že v trestnom práve sa vždy dá nájsť cesta, že poradíte svojmu klientovi, aby sa stal poslancom Národnej rady a potom síce účelový prílepok zmenil Trestný zákon vo svoj prospech. Ako, ja neviem, ja sa na to ako mladý človek tak pozerám, že toto je fakt odkaz, ktorý tu chcete zanechať na záver poslednej schôdze roka, že namiesto rovnosti pred zákonom tu rozhodujú politické funkcie a schopnosť ohnúť pravidlá podľa politického záujmu? Akože okej, wau!
43. schôdza NR SR - 13.deň - B. popoludní
Dátum: 2025-12-11
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Ďakujem, pán kolega aj za tvoj príspevok. Mne vlastne v reakcii na to aktuálne dianie napísal jeden z kamarátov, že: "Mrzí ma, že si sa dostala na momentálne dno slovenskej spoločnosti, medzi zákonodarcov.", a teda hej, pred pár sekundami to stále platí. No, dnešný deň je prehrou spravodlivosti, aj naprávanie vlastnej chyby dokázala táto vládna koalícia využiť na zrušenie akéhokoľvek normálneho systému v demokratickej krajine. Využili ste to na návrat Slovenska jednak do 90. rokov a v zásade aj na nejaký teleport do buď Ruska, alebo Severnej Kórey, lebo sú asi jediné krajiny, kde sa dá takýmto spôsobom z noci do rána meniť trestný zákon. Týmto prakticky zaniknú kajúcnici, keďže v mnohých prípadoch ide o spolupáchateľov a to že niekedy aj v úplne nesúvisiacej veci neuvedú všetky podstatné skutočnosti tak to bude zrejme veľmi často stačiť, aby ich výpovede proti obvineným a obžalovaným nemali žiadnu cenu. Ako mnohí z vás koaliční poslanci a poslankyne aj keď momentálne sú tu iba poslanci, máte deti, máte mladých ľudí doma, ktorí vstupujú do života, ktorým budete odovzdávať túto krajinu. Ako ja fakt neviem, že vôbec ani trochu nemyslíte, že akú im tú krajinu odovzdáte? Lebo toto sa netýka iba nasledujúcich dvoch rokov, ani nasledujúcich piatich rokov.
43. schôdza NR SR - 11.deň - A. dopoludnia
Dátum: 2025-12-09
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

60. Ďakujem za slovo. Vďaka, Michal, za tvoj príspevok. Ako si povedal, my tu v medzinárodný deň boja proti korupcii riešime, ja to volám, lex politické bolestné pre ministra Štutaja Eštoka, lebo takto sa očividne premiér Fico rozhodol vyriešiť aktuálnu koaličnú krízu. Namiesto odvolania ministra vnútra, ktorý svojou neschopnosťou za dva roky prekonal asi možno aj všetkých svojich predchodcov, tak spoločne zaútočili na ďalšiu nezávislú inštitúciu, ale zajtra zároveň je medzinárodný deň ľudských práv. Aké kroky urobila táto vláda, aby ľudské práva posilnila? V lepšom prípade len hasí škody po vlastných krokoch, v horšom prípade prijíma zmeny, ktoré práva ľudí priamo oslabujú, a rušenie Úradu na ochranu oznamovateľov je presne ten druhý prípad. Už aj Európska komisia si vyžiadala vysvetlenie, avizuje, že bude skúmať súlad s európskou smernicou o oznamovateľoch. Rada prokurátorov otvorene varuje, že návrh ohrozuje bezpečnosť jednotlivcov, ktorí nahlásili protiprávne konanie, a znižuje nezávislosť orgánu v rozpore s právom EÚ. Aj Európska prokuratúra zaslala list Komisii, kde podľa mechanizmu ochranu rozpočtu Únie, pretože oslabenie ochrany oznamovateľov ohrozuje aj kontrolu európskych peňazí. A teda ak ľuďom, ktorí v dobrej viere oznámia korupciu alebo porušovanie zákona, zoberiete nezávislý štít a v podstate odovzdáte ich údaje pod politickú kontrolu, tak sa neoslabuje len boj proti korupcii, ale oslabujete ich právo na ochranu pred odvetou, právo na účinný prostriedok nápravy a v konečnom dôsledku aj slobodu prejavu. Takže v kontexte medzinárodného dňa boja proti korupcii a medzinárodného dňa boja proti, teda pardon, medzinárodného dňa ľudských práv táto koalícia opäť raz vysiela jasný signál. Namiesto toho, aby sa práva občanov posilnili, chcú zo Slovenska spraviť... (Prerušenie vystúpenia časomerom.)
43. schôdza NR SR - 9.deň - A. dopoludnia
Dátum: 2025-12-05
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

124. Ďakujem za slovo. Ďakujem, Jano, za tvoj príspevok. Ty si sa v ňom pýtal, že na jednej strane kde teda ten úrad pochybil a zároveň aj, že kto sú ľudia, ktorí túto transformáciu, keď to tak môžme nazvať, kritizujú. A ja už som to vlastne aj spomenula v mojom príspevku, problém je, že ten úrad vlastne vôbec nepochybil. Všetko tomu nasvedčuje a to je ten problém a práve preto sa ministrovi nehodí. Ako už by mal byť dostatočný red flag, keď tu máme nejaký nezávislý úrad a kritizuje ho koalícia, zatiaľ čo všetky najväčšie autority, ktoré majú k tejto téme čo povedať, naopak kritizujú návrh na jeho transformáciu. Ako to hovorí asi samo za seba. Ja som napriek tomu rada, že aspoň v opozícii sa snažíme mať čo najvecnejšie príspevky, naozaj vyzdvihovať všetky možné nedostatky a vďaka aj tejto diskusii sa podarilo priniesť aspoň teda nejaký pokus o opravu. Ale ešte aj to dopadlo tak, ako to pri veciach narýchlo a bez odbornosti, čiže tak, ako to kolegovia z koalície majú radi, býva, dopadlo to babrácky. Takže ja naozaj dúfam, že aspoň tieto ďalšie hodiny sa tu niekto z vás pridá a skúsi nám dať nejaké ďalšie odpovede. Ďakujem.
43. schôdza NR SR - 9.deň - A. dopoludnia
Dátum: 2025-12-05
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

98. Ďakujem pekne. V prvom rade ďakujem kolegom a kolegyniam z opozície teda za všetky faktické poznámky. Ja som sa teda pripravovala povedať, že škoda, že vlastne opäť túto možnosť zapojiť sa do diskusie využili len, len koa... len opoziční kolegovia a kolegyne, ale teda pán Kalivoda mi to trošku narušil, tak som na jednej strane veľmi rada, že táto moja vata vás natoľko zaujala, že ste sa ako jeden z mála koaličných poslancov zapojili. A na vašu otázku, že ako to oslabuje oznamovateľov, no tak ako keby to aj nepoviem ja, že to je ten argument, čo, čo, tá kritika, ktorú majú všetci, a je to hlavne kvôli tomu, že akonáhle vymeníte vedenie úradu takýmto spôsobom, tak všetky tie údaje a dáta o oznamovateľoch, ktorí momentálne už ochranu majú, tak vlastne my, my, bude to mať na starosti niekto, kto je politický nominant, všetko tomu nasvedčuje a o tom sa tu rozprávame. Takže to je odpoveď. A ja by som teda radšej, akože nás sa pýtate na to, že prečo kritizujeme, tak by som bola rada, keby ste mi možno dali odpoveď aspoň na jednu z tých otázok, ktoré tu zaznievajú už tie dva týždne, nie, nie týždeň. Vy ste povedali, že týždeň tu rozprávame nezmysly, my tu už dva týždne sa snažíme nejakým spôsobom vás upozorňovať, čo je v tom návrhu zlé a prečo je to nebezpečné. A chcem poďakovať všetkým kolegom, ktorí tu naozaj už tie dva týždne sa tomu venujú a prinášajú sem vecné pripomienky. Takže ďakujem.
43. schôdza NR SR - 8.deň - B. popoludní
Dátum: 2025-12-04
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

339. Ďakujem za slovo. Ďakujem, Natália, za tvoj príspevok. Ty si citovala viaceré autority aj samotných zamestnancov úradu v kontexte tejto pomsty ministra Šutaja Eštoka. A mňa sa dnes kamarátka pýtala, že či to naozaj ideme v dôsledku babráckosti ministra vnútra aj v noci rokovať o zmene právnych princípov, ktoré sú staré 126 rokov. A pýtala sa podľa mňa preto, že takto sa vyjadril aj bývalý predseda Ústavného súdu Ján Mazák, ktorý upozornil, že ustanovenia týkajúce sa kontumačných rozsudkov platia na našom právnom území asi od roku 1900. Ešte za Rakúsko-Uhorska bolo zámerom mať kontumačný rozsudok práve nato, aby bol účastník disciplinovaný, a aby nepredlžoval konanie tým, že bude nečinný, nedisciplinovaný, nebude preberať zásielky. Je to vlastne trest za to, že sa vyhýbate riadnemu súdnemu konaniu, neodpovedáte na podania, nepreberáte zásielky, nedostavujete sa na pojednávania, proste neplníte si základné povinnosti. A toto tu platí 126 rokov, a teraz to kvôli Matúšovi Šutajovi Eštokovi riešime. Tak si myslím, že by to tu len malo zaznieť. Ďakujem.
43. schôdza NR SR - 8.deň - B. popoludní
Dátum: 2025-12-04
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

105. Ďakujem za slovo. Ďakujem, Zuzka, tebe za vystúpenie a ja tu mám k tomuto celému jeden príklad, keďže zatiaľ tu veľa dát k celému tomuto rušeniu sme nepočuli, ale ja tu mám jeden príklad. Malta prijala zákon o ochrane oznamovateľov v roku 2013 podobne ako mnohé krajiny s cieľom bojovať proti korupcii a zneužívaniu verejných zdrojov. No v roku 2021 sa tento zákon rozhodli novelizovať vlastne veľmi podobne, ako sa to deje teraz tu a okamžite túto novelu medzinárodné aj maltské watchdog organizácie nazvali trójskym koňom, pretože systém oznamovania bol viac centralizovaný, kľúčové rozhodovacie právomoci zostali pod silným vplyvom výkonnej moci, vláda zákon pretlačila bez verejnej diskusie, niečo podobné ako u nás v SLK. V správe pre výbor OSN pre ľudské práva sa o maltskom zákone píše, že sa v praxi ukázal ako neefektívny najmä v prípadoch vysoko korupčných káuz, pretože výkonné právomoci pri jeho uplatňovaní sú koncentrované pri premiérovi krajiny. Inými slovami, čím bližšie je kauza k politickej moci, tým menšia šanca, že oznamovateľ bude skutočne chránený. Mohla by som takto pokračovať. V podstate Malta bola zaradená na sivý zoznam skupín krajín G7 pre pranie špinavých peňazí a odhady hovoria, že korupcia Malťanov stojí približne osem až jedenásť percent HDP, čo sú stovky miliónov eur a od tejto zmeny až 62 % obyvateľov Malty má pocit, že korupcia sa za posledné tri roky zvýšila. Takže ak sa pýtame, čo sa stane, keď takto aj my oslabíme ochranu oznamovateľov, tak nahlasovanie korupcie jednoducho zmizne, aspoň tento príklad to ukazuje. Ďakujem.
43. schôdza NR SR - 6.deň - A. dopoludnia
Dátum: 2025-12-02
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Ďakujem. Ďakujem kolega Šipoš za váš príspevok. Rokujeme teda o skrátenom legislatívnom konaní a napriek tomu, že prvé vážne výhrady k vypusteniu tohto tzv. horalkového paragrafu už zazneli vlastne okamžite po predstavení návrhu novely trestných kódexov, tak trvalo od februára minulého roka, kým sa akákoľvek úprava do parlamentu dostala. A počas všetkých tých mesiacov vládna koalícia zodpovednosť za všetky jej negatívne dôsledky vinila za to buď opozíciu alebo médiá, alebo všelikoho iného. A ešte aj včera sám pán premiér Fico na tlačovej konferencii povedal, že ide o umelú mediálnu tému. No, lenže táto umelá mediálna téma má po celú tú dobu veľmi reálne dôsledky pre celú spoločnosť. Ľudia majú strach o svoj majetok, o svoju bezpečnosť, strach a nedôveru jeden k druhému, ktoré tu pred tým neboli. A nie je to kvôli opozícii, ako prosím vás, už nerobte hlupákov z tých ľudí. Oni to vidia na vlastné oči. Vidia, ako vykradli pivnicu u susedov, vidia, ako sa SBS-ka pravidelne stretáva s agresívnymi ľuďmi počas nakupovania v obyčajných potravinách. V spoločnosti je agresia, ktorú ste vo februári minulého roka priamo podporili a zatiaľ čo všetci bijú na poplach, vy ju zľahčujete. A navyše vašim správaním a videli sme to aj priamo tu v pléne, ju ešte aj živíte. Verejne zľahčujete nárast kriminality, z oponentov robíte nepriateľov štátu, oponentkám vulgárne nadávate, študentom za názor odkazujete facky alebo basu. Nemôžete sa po rokoch čudovať, že časť spoločnosti preberie rovnaký tón aj správanie. Takže tá agresia, ktorú z hora normalizujete sa bez ohľadu na to, aké paragrafy máme alebo nemáme sa prenáša medzi ľudí a vracia sa vám to ako bumerang v podobe násilia, v podobe kriminali ... (Prerušenie vystúpenia časomerom.)
43. schôdza NR SR - 4.deň - A. dopoludnia
Dátum: 2025-11-28
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

86. Ďakujem. Vďaka, Tina, za tvoj príspevok. Ty si na začiatku ďakovala všetkým odvážnym ľuďom, ktorí sa nebáli ozvať a podstupujú riziko, možno aj ohrozili svoje živobytie tým, že, že sa ozvali. Týmto zákonom nezasahujete len do štruktúry úradu, ale priamo do životov ľudí v konkrétnych už prebiehajúcich prípadoch a dnes vieme, že sú ich, je ich vyše stovky. Sú to ľudia, ktorým štát už priznal ochranu. Ide o ľudí, ktorí možno aj prišli o kolektív, o priateľov, sú pod tlakom nadriadených a jediná brzda pred šikanou alebo výpoveďou, alebo akémukoľvek prenasledovaniu je rozhodnutie nezávislého úradu na ochranu oznamovateľov. A ak im túto ochranu spätne zoberiete, tak sa bavíme o tom, že títo ľudia doslova z večera do rána zostanú nechránení a ich zamestnávatelia tak dostanú jasný signál, že tak teda si to s nimi môžete vybaviť. Je to priama výzva na odvetu vo všetkých už rozbehnutých kauzách. A zároveň tým odkazujete všetkým budúcim oznamovateľom, že absolútne sa tejto krajine, tomuto štátu nedá veriť, akékoľvek sľuby, akékoľvek takéto garancie nie sú, nie sú ničím isté. Ochrana sa dá kedykoľvek zrušiť politickým rozhodnutím a je to učebnicový, volá sa to chilling effect v angličtine, odradí to ľudí nahlasovať korupciu, nebudú veriť, že ich niekto podrží, keď pôjdu proti silným hráčom alebo niekomu, kto, kto má jednoducho väčšiu moc nad nimi. A argumentujete zamestnávateľmi. Dnešný systém je dobrý aj pre samotných zamestnávateľov. Nikomu nebráni ukončiť pracovný pomer, znížiť plat alebo riešiť reálne zlyhania. Jediné, čo vyžaduje, je, aby to prešlo kontrolou nezávislého úradu, ktorý teda posúdi, či nejde o pomstu za nahlásenie trestného činu. To chráni poctivých zamestnávateľov... (Prerušenie vystúpenia časomerom.)